ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวัน(ฉบับที่ ๒)พ.ศ. ๒๕๕๖ ตามที่ได้มีประกาศกรมการค้าต่างประเทศ เรื่องเปิดการไต่สวนการทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน พ.ศ. ๒๕๕๔ลงวันที่ ๔ กรกฎาคม พ.ศ. ๒๕๕๔ และประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน พ.ศ. ๒๕๕๕ลงวันที่ ๓๑ สิงหาคม พ.ศ. ๒๕๕๕กำหนดให้เรียกหลักประกันอากรสำหรับการนำเข้าสินค้าดังกล่าวเป็นกำหนดเวลาไม่เกิน ๙๐วันและให้ยกเว้นการเรียกหลักประกันอากรจากการนำเข้าสินค้าดังกล่าวสำหรับการนำเข้ามาเพื่อการส่งออกนั้นบัดนี้ คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่ ๗ มกราคม พ.ศ. ๒๕๕๖ว่ามีการทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวันและก่อให้เกิดความเสียหายอย่างสำคัญแก่อุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒จึงมีมติให้เรียกเก็บอากรตอบโต้การทุ่มตลาดเพื่อขจัดความเสียหายที่เกิดจากการนำเข้าสินค้าดังกล่าวอาศัยอำนาจตามความในมาตรา ๗ มาตรา ๔๙ มาตรา ๕๒ มาตรา ๕๗ และมาตรา ๗๓(๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ ๑ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๒)พ.ศ. ๒๕๕๖ข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลา ๕ ปีข้อ ๓ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนภายใต้พิกัดอัตราศุลกากรประเภทย่อยตามบัญชี ก.ท้ายประกาศนี้ ที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวัน ในอัตราดังต่อไปนี้(๑) สินค้าที่มีแหล่งกำเนิดจากสาธารณรัฐประชาชนจีน ซึ่งผลิตจาก(ก) Union Steel China Co., Ltd. อัตราร้อยละ ๒.๘๖ของราคา ซี ไอ เอฟ(ข) Yieh Phui (China) Technomaterial Co., Ltd. อัตราร้อยละ ๒.๓๖ ของราคา ซี ไอ เอฟ(ค) Jiangyin Zongcheng Steel Co., Ltd. อัตราร้อยละ ๑๒.๘๒ของราคา ซี ไอ เอฟ(ง) Changzhou Changsong Metal Composite Material Co., Ltd. อัตราร้อยละ ๓.๓๓ ของราคา ซี ไอ เอฟ(จ) ผู้ผลิตรายอื่น อัตราร้อยละ ๒๖.๒๒ ของราคา ซี ไอ เอฟ(๒) สินค้าที่มีแหล่งกำเนิดจากสาธารณรัฐเกาหลี ซึ่งผลิตจาก(ก) Dongbu Steel Co., Ltd. อัตราร้อยละ ๑๖.๒๕ ของราคา ซี ไอ เอฟ(ข)[๒]Dongkuk Steel Mill Co., Ltd. อัตราร้อยละ ๑๓.๘๒ ของราคา ซี ไอ เอฟ (ค) POSCO Coated & Color Steel Co., Ltd. อัตราร้อยละ ๑๕.๔๐ ของราคา ซี ไอ เอฟ(ง) Hyundai HYSCO Co., Ltd. อัตราร้อยละ ๑๕.๔๐ ของราคา ซี ไอ เอฟ(จ) ผู้ผลิตรายอื่น อัตราร้อยละ ๒๒.๕๕ ของราคา ซี ไอ เอฟ(๓) สินค้าที่มีแหล่งกำเนิดจากไต้หวัน ซึ่งผลิตจาก(ก) Yieh Phui Enterprise Co., Ltd. อัตราร้อยละ ๒.๕๙ของราคา ซี ไอ เอฟ(ข) Sheng Yu Steel Co., Ltd. อัตราร้อยละ ๗.๑๒ของราคา ซี ไอ เอฟ(ค) Prosperity Tieh Enterprise Co., Ltd. อัตราร้อยละ ๓.๔๒ของราคา ซี ไอ เอฟ(ง) ผู้ผลิตรายอื่น อัตราร้อยละ ๓๙.๑๒ ของราคา ซี ไอ เอฟข้อ ๔ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนภายใต้พิกัดอัตราศุลกากรประเภทย่อยตามบัญชี ก. ท้ายประกาศนี้ที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน ในอัตราร้อยละ๐ ของราคา ซี ไอ เอฟ ในกรณีดังต่อไปนี้(๑) กรณีที่ผู้ประกอบอุตสาหกรรมและผู้ประกอบการค้าเพื่อส่งออกนำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้า เพื่อการส่งออกภายใต้กฎหมายว่าด้วยการนิคมอุตสาหกรรมแห่งประเทศไทย(๒)กรณีที่ผู้ได้รับการส่งเสริมตามกฎหมายว่าด้วยการส่งเสริมการลงทุนนำสินค้าดังกล่าวเข้ามาเพื่อการส่งออกภายใต้กฎหมายว่าด้วยการส่งเสริมการลงทุน(๓)กรณีที่ผู้นำสินค้าดังกล่าวเข้ามาเพื่อการส่งออกภายใต้กฎหมายว่าด้วยศุลกากรทั้งนี้ การเรียกเก็บอากรตอบโต้การทุ่มตลาดในอัตราร้อยละ ๐ ของราคาซี ไอ เอฟ ดังกล่าว ต้องปฏิบัติให้เป็นไปตามหลักเกณฑ์วิธีการและเงื่อนไขในการยกเว้นอากรขาเข้าเพื่อการส่งออกตามที่กฎหมายว่าด้วยการนั้นกำหนดแล้วแต่กรณีข้อ ๕ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนภายใต้พิกัดอัตราศุลกากรประเภทย่อยและรายละเอียดของสินค้าตามบัญชี ข.ท้ายประกาศนี้ที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน ในอัตราร้อยละ๐ ของราคา ซี ไอ เอฟ ในกรณีที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้าเป็นระยะเวลา ๒ ปีข้อ ๖ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีสภาพผิวการเคลือบด้วยสารอนินทรีย์ (Inorganic coating)ภายใต้พิกัดอัตราศุลกากรประเภทย่อยตามบัญชี ก. ท้ายประกาศนี้ ที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวัน ในอัตราร้อยละ ๐ ของราคา ซี ไอ เอฟในกรณีที่นำเข้ามาเพื่อใช้ในอุตสาหกรรมการผลิตเครื่องใช้ไฟฟ้าในปริมาณการนำเข้าไม่เกิน ๖๐๐ ตันต่อปีข้อ ๗การนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน ตามข้อ ๕และข้อ ๖ ให้เป็นไปตามหลักเกณฑ์วิธีการและเงื่อนไขที่อธิบดีกรมการค้าต่างประเทศประกาศกำหนดข้อ ๘หลักประกันอากรที่กรมศุลกากรได้เรียกเก็บตามประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน พ.ศ. ๒๕๕๕ลงวันที่ ๓๑ สิงหาคม พ.ศ. ๒๕๕๕ ให้ขอคืนได้ตั้งแต่วันที่ประกาศนี้มีผลใช้บังคับข้อ ๙ผู้ใดไม่พอใจคำวินิจฉัยชั้นที่สุดของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายใน๓๐ วัน นับแต่วันได้รับแจ้งคำวินิจฉัยประกาศณ วันที่ ๗ มกราคม พ.ศ. ๒๕๕๖บุญทรง เตริยาภิรมย์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุน[เอกสารแนบท้าย]๑. บัญชี ก. ท้ายประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๒)พ.ศ. ๒๕๕๖๒. บัญชี ข. ท้ายประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๒)พ.ศ. ๒๕๕๖(ดูข้อมูลจากภาพกฎหมาย)ประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๔)พ.ศ. ๒๕๕๘[๓]ปริยานุช/ผู้จัดทำ๑๐ มกราคม ๒๕๕๖อุษมล/ผู้ตรวจ๑๐ มกราคม ๒๕๕๖วิศนี/เพิ่มเติม๑๑ มีนคม ๒๕๕๘[๑] ราชกิจจานุเบกษาเล่ม ๑๓๐/ตอนพิเศษ ๓ ง/หน้า ๔๖/๙ มกราคม ๒๕๕๖[๒] ข้อ ๓ (๒) (ข)แก้ไขเพิ่มเติมโดยประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๔)พ.ศ. ๒๕๕๘[๓] ราชกิจจานุเบกษาเล่ม ๑๓๒/ตอนพิเศษ ๔๖ ง/หน้า ๒๖/๒๕ กุมภาพันธ์ ๒๕๕๘